Sifrandi | LekkeSlaap
Adres: Eersterivier-weg, Konkiebaai No.2, Tsitsikamma, 6303, Oos-Kaap
Vanaf R3 550 per nag (plek vir 7)
Sifrandi is 'n mooi houthuis op 'n heuwel met 'n uitsig oor Konkiebaaistrand en is in Eersterivier in die Tsitsikamma-area geleë. Dié unieke seefronthuis het 'n paadjie wat direk na die strand lei en is ideaal vir 'n groep vriende, gesin of 'n romantiese wegbreek vir 2.
Dié drieslaapkamerhuis spog met 'n see-uitsig vanuit elke kamer. Daar is 'n en suite-slaapkamer op die grondverdieping, asook 'n kombuis, opwasarea, 2 leefareas en 'n eetarea. Die eerste verdieping het 'n oopplan-leefarea en 2 en suite-slaapkamers, elk met 'n privaat balkon.
Die hoofslaapkamer het 'n koninggrootte-bed en 'n pragtige en suite-badkamer met 'n stort en 'n bad. Die tweede slaapkamer het 'n koninggrootte-bed en 'n enkelbed, en die en suite-badkamer het 'n stort. Die slaapkamer op die onderste verdieping het 'n dubbelbed en 'n en suite-badkamer met 'n bad en stort.
Die kombuis is met 'n yskas-vrieskas, stoof, oond en 'n mikrogolf toegerus. Verder is daar 2 leefareas, elk met 'n kaggel wat ideaal is vir 'n koue wintersnag. Gratis WiFi en DStv word voorsien. Die leefarea op die boonste verdieping het 'n lessenaar wat Sifrandi ook 'n uitstekende plek vir sakereisigers maak. Die dek is die ideale plek vir skemerkelkies, braai, ontspan of om jou koppie tee of koffie vroegoggend te geniet. Een van die dekke het 'n boma, 'n braai-area en 'n pizza-oond, en die oostelike dek het 'n gasbraai wat gaste in alle weerstoestande toelaat om te braai.
Eersterivier is weggesteek op die rotsagtige, ongerepte kuslyn van Tsitsikamma op die bekende Tuinroete. Dit is afgeleë en veilig, en die uitgestrekte strand is ongerep, met 3 verskillende baaie om in te duik of die son en die sagte sand te geniet. Kinders kan heel dag lank die kristalhelder rotspoele met 'n oorvloed seelewe verken. Dolfyne en walvisse kan elke jaar in die water gesien word, en gaste kan ook visvang van die rotse af. Fynbos Gholfbaan is 'n entjie se ry vanaf Sifrandi, waar gaste tennis-, gholf- of muurbalspeel of maaltye in die restaurant op die perseel geniet.
'n Bespreking by Sifrandi sluit in:
4.6 uit 5van 4 resensies vir Sifrandi
Eersterivier-weg, Konkiebaai No.2, Tsitsikamma, 6303, Oos-Kaap
Gaste dink Sifrandi het 'n uitstekende ligging
https://travelground.imgix.net/AAEAAQAAAAAAAAAAAAAAJDM5MWVjZTg4LTBjNWMtNGUzOC1iMmUwLTVjYzg2MmM5NGNiYQ?w=1440&h=960&fit=crop&auto=format Vanaf R3 550 per nag (plek vir 7) 4 5 1 5 Eersterivier Road Konkiebaai No. 2 6303 Oos-Kaap 086 999 0018 14:00-20:00 10:00 -34.071899016384 24.222253504299